b'\n_START_ARTICLE_\nDvorac Xabier\n_START_PARAGRAPH_\nDvorac Xabier (na baskijskom: Xabierko Gaztelua, na \xc5\xa1panjolskom: Castillo de Javier) nalazi se na bre\xc5\xbeuljku u gradu Javier/Xabier (Navara, \xc5\xa0panjolska ), 52 km isto\xc4\x8dno od Pamplone i 7 km isto\xc4\x8dno od Sang\xc3\xbcese/Zangoze. Izgra\xc4\x91en u 10. stolje\xc4\x87u, ovaj dvorac je rodno mjesto i dom u djetinjstvu Svetog Franje Ksaverskog, sina kne\xc5\xbeeva od Xabiera.\n_START_SECTION_\nEtimologija\n_START_PARAGRAPH_\nNaziv Xavier/Xabier izvedena iz baskijskog izraza "Exaberri", moderni "etxeberri" (u prijevodu: nova ku\xc4\x87a), koji je u modernom \xc5\xa1panjolskom postao Javier. Zbog svetog Franje Ksaverskog ime Javier je postalo i ostalo jedno od naj\xc4\x8de\xc5\xa1\xc4\x87ih imena u \xc5\xa1panjolskom govornom podru\xc4\x8dju: 10. po u\xc4\x8destalosti u \xc5\xa0panjolskoj i 17. u \xc4\x8cileu  , 11. u Argentini  14. u Meksiku\n_START_SECTION_\nZgrada\n_START_PARAGRAPH_\nSastoji se od tri zgrade poredane po redu gradnje. Isti\xc4\x8de se "Kula Kristo Santuaren", upori\xc5\xa1te i kapelica u kojoj se nalazi zanimljivo kasnogoti\xc4\x8dko raspelo i niz zidnih slika s prikazom plesa smrti, jedinstvenih u \xc5\xa0panjolskoj, "Toranj danka" zvani San Miguel (najstariji u dvorcu) i muzej posve\xc4\x87en \xc5\xbeivotu sveca. U svojim temeljima i osnovama postoje muslimani tragovi koji bi mogli biti iz 10. stolje\xc4\x87a. U 11. stolje\xc4\x87u je nastao je prvi zaklon za ranije okolne prostorije. U 13. stolje\xc4\x87u su dodani, za \xc4\x8detiri smjera, dva poligonalna tijela i dvije bo\xc4\x8dne kule.'